บทความนี้เกี่ยวกับเกมอาร์เคด สำหรับภาพยนตร์ปี ค.ศ. 2005 ดูที่ ศพสู้คน 2

***เดอะเฮาส์ออฟเดอะเดด 2*** (ญี่ปุ่น: ザ・ハウス・オブ・ザ・デッド 2; อังกฤษ: *The House of the Dead 2*) เป็นเกมอาร์เคดไลต์กันชูตเตอร์มุมมองบุคคลที่หนึ่งที่มีธีมสยองขวัญ และเป็นเกมภาคสองในซีรีส์วิดีโอเกม*เดอะเฮาส์ออฟเดอะเดด* ต่อโดยตรงของ*เดอะเฮาส์ออฟเดอะเดด*นี้ได้รับการพัฒนาโดยเซกาสำหรับอาร์เคดบนบอร์ดเซกา นาโอมิ ในเดือนพฤศจิกายน ค.ศ. 1998 จากนันได้พอร์ตลงสู่ระบบดรีมแคสต์ในปี ค.ศ. 1999 และไมโครซอฟท์ วินโดวส์ ในปี ค.ศ. 2000 และยังพบเกมนี้ในระบบเอกซ์บอกซ์ในฐานะโบนัสปลดล็อกใน*เดอะเฮาส์ออฟเดอะเดด III* นอกจากนั้น เกมนี้ปรากฏในการรวบรวมผลงานชุด*เดอะเฮาส์ออฟเดอะเดด 2 & 3 รีเทิร์น* สำหรับระบบวี ส่วนในเวอร์ชันดรีมแคสต์เกมนี้มีชื่ออยู้ใน*เซกาออลสตาส์*

เรื่องราวของเกมนี้ดำเนินเรื่องเล็กน้อยหลังจากเกมภาคแรกหนึ่งปี และติดตามสายลับเอเอ็มเอสหลายคนที่สืบสวนการระบาดของซอมบีในประเทศอิตาลี ตัวเอกได้รับมอบหมายให้ค้นหาแหล่งที่มาของการโจมตี ในขณะเดียวกันก็ค้นหาสายลับที่หายไป ซึ่งรู้จักกันในชื่อจี

รูปแบบการเล่น
-------------

*เดอะเฮาส์ออฟเดอะเดด 2* เป็นเกมยิงที่ไม่ต้องเดินที่ใช้ไลต์กัน โดยมีคุณสมบัติบรรจุกระสุนอัตโนมัติที่ช่วยให้ผู้เล่นหันปืนออกจากหน้าจอเพื่อบรรจุอาวุธโดยไม่ต้องเหนี่ยวไก ผู้เล่นจะต้องยิงฝ่าฝูงซอมบีและมอนสเตอร์อื่น ๆ ในขณะที่พยายามช่วยเหลือพลเรือนที่ถูกโจมตี ส่วนพลังชีวิตจะแสดงด้วยคบเพลิงที่ด้านล่างของหน้าจอ และจะหายไปเมื่อการเล่นถูกโจมตีโดยศัตรูหรือยิงพลเรือน ซึ่งพลังชีวิตโบนัสสามารถได้รับจากการช่วยเหลือพลเรือนและค้นหาชุดปฐมพยาบาลที่ซ่อนอยู่ในลังและถัง เช่นเดียวกับภาคแรก เกมนี้รวมเอาระบบเส้นทางแยกที่ช่วยให้มีเส้นทางที่หลากหลายในแต่ละด่าน โดยขึ้นอยู่กับการกระทำของผู้เล่น สิ่งนี้ถูกขยายออกไปด้วยเส้นทางที่ไกลกว่าภาคแรก และอาจนำไปสู่สถานการณ์/สถานที่ของด่านที่แตกต่างกันโดยสิ้นเชิง แม้ว่าเรื่องราวทั่วไปจะยังคงเหมือนเดิมเสมอ

เกมดังกล่าวทำประโยชน์ในฐานะจุดเริ่มต้นของเกมอาร์เคด, เซกา ดรีมแคสต์ และพีซี ที่เปิดตัว*เดอะไทปิงออฟเดอะเดด*, นินเท็นโด ดีเอส ที่เปิดตัว*อิงลิชออฟเดอะเดด* รวมถึงแรงบันดาลใจสำหรับเกมในระบบเกมบอยอัดวานซ์ อย่าง*เดอะพินบอลออฟเดอะเดด*

ส่วนภาพย้อนหลังถึง*เดอะเฮาส์ออฟเดอะเดด*ภาคแรกในลำดับเกริ่นนำของเกม ได้รับการบันทึกโดยใช้กลไกของเกม

การตอบรับ
---------

| การตอบรับ |
| --- |
|  |
|  |

ในประเทศญี่ปุ่น *เกมแมชชีน*ได้จัดอันดับ*เดอะเฮาส์ออฟเดอะเดด 2* ในฉบับวันที่ 1 มกราคม ค.ศ. 1999 ว่าเป็นเกมอาร์เคดที่ประสบความสำเร็จมากที่สุดเป็นอันดับสามของปี

เวอร์ชันดรีมแคสต์ได้รับคำวิจารณ์ที่ "น่าพอใจ" ในขณะที่เวอร์ชันพีซีได้รับคำวิจารณ์ที่ค่า "โดยเฉลี่ย" ตามการรวบรวมบทวิจารณ์ของเว็บไซต์เกมแรงกิงส์

ออลเกมให้คะแนนเวอร์ชันอาร์เคดสี่ดาวครึ่งจากห้าดาว ส่วนในประเทศญี่ปุ่น นิตยสาร*แฟมิซือ*ให้คะแนนเวอร์ชันดรีมแคสต์ที่ 33 เต็ม 40 และเว็บไซต์ไอจีเอ็นได้ยกย่องการออกแบบด่านที่ละเอียดลออของระบบคอนโซลเวอร์ชันเดียวกัน และการออกแบบศัตรูที่แตกต่างกัน แต่แต่วิพากษ์วิจารณ์การพากย์เสียงที่ไม่ดี ขณะที่ทางเว็บไซต์เกมสปอตได้กล่าวถึงคอนโซลเวอร์ชันเดียวกันว่า "แค่ปืนที่เข้ากับศูนย์เล็งก็ดูเหมือนจะไม่มากเกินไปที่จะขอ" ส่วนนิตยสาร*เกมอินฟอร์เมอร์*ได้จัดอันดับเกมนี้ให้อยู่ที่ 99 ของเกมที่ดีที่สุดตลอดกาลในปี ค.ศ. 2001 โดยฝ่ายสตาฟได้ยกย่องการขยายตัวของเลือดและความรุนแรงจากภาคก่อน แต่สังเกตว่าการไม่มีอุปกรณ์เสริมอย่างไลต์กันสำหรับเวอร์ชันดรีมแคสต์นั้นน่าผิดหวัง

เบลก ฟิสเชอร์ ได้วิจารณ์เวอร์ชันดรีมแคสต์ผ่านทางนิตยสาร*เนกซ์เจเนอเรชัน* โดยให้คะแนนสองดาวจากคะแนนเต็มห้าดาว และระบุว่า "หากไม่มีไลต์กัน เกมนี้จะสูญเปล่าอย่างสิ้นเชิง หากใช้ปืนจะดีกว่า แต่ก็ไม่นานนัก"

ความเห็นพ้องกันในหมู่ผู้วิจารณ์คือคุณภาพของการพากย์เสียงภาษาอังกฤษนั้นแย่มาก โดยมีคนหนึ่งกล่าวถึงมันว่า "บางเรื่องที่แย่ที่สุดในประเภทนี้" ส่วนคนอื่นพบว่ามันแย่มากจนกลายเป็นเรื่องน่าขบขัน

อ้างอิง
-------

1. 1 2  Knight, Kyle. "The House of the Dead 2 (PC) - Review". AllGame. คลังข้อมูลเก่าเก็บจากแหล่งเดิมเมื่อ 2014-11-13. สืบค้นเมื่อ 2016-09-28.
2. ↑  House, Matthew. "The House of the Dead 2 (DC) - Review". AllGame. คลังข้อมูลเก่าเก็บจากแหล่งเดิมเมื่อ 2014-11-13. สืบค้นเมื่อ 2016-09-28.
3. ↑  Edge staff (May 1999). "The House of the Dead 2 (DC)". *Edge* (71).
4. ↑  "House of the Dead 2 (DC)". *Electronic Gaming Monthly*. 1999.
5. 1 2  "ドリームキャスト - HOUSE OF THE DEAD 2". *Famitsu*. **915**: 35. 30 June 2006.
6. ↑  "The House of the Dead 2 (DC)". *Game Informer*. October 28, 1999. คลังข้อมูลเก่าเก็บจากแหล่งเดิมเมื่อ 2000-06-05. สืบค้นเมื่อ 2014-02-16.
7. ↑  Scary Larry (1999). "House of the Dead 2 for Dreamcast on GamePro.com". *GamePro*. คลังข้อมูลเก่าเก็บจากแหล่งเดิมเมื่อ 2005-02-14. สืบค้นเมื่อ 2014-02-16.
8. ↑  Baldric (November 1999). "House of the Dead 2 Review (DC)". Game Revolution. เก็บจากแหล่งเดิมเมื่อ 2000-01-24. สืบค้นเมื่อ 2014-02-16.
9. 1 2  Fielder, Joe (1999-03-30). "The House of the Dead 2 Review (DC)". *GameSpot*. สืบค้นเมื่อ 2014-02-16.
10. ↑  Fragmaster (1999-10-18). "House of the Dead 2". PlanetDreamcast. คลังข้อมูลเก่าเก็บจากแหล่งเดิมเมื่อ 2009-01-31. สืบค้นเมื่อ 2014-02-16.
11. 1 2  Gantayat, Anoop (1999-09-08). "House of the Dead 2 (DC)". *IGN*.
12. 1 2  Fischer, Blake (September 1999). "Finals". *Next Generation*. Vol. 2 no. 1. Imagine Media. p. 84.
13. 1 2  "The House of the Dead 2 for PC". GameRankings. สืบค้นเมื่อ 2014-02-16.
14. 1 2  "The House of the Dead 2 for Dreamcast". GameRankings. สืบค้นเมื่อ 2014-02-15.
15. 1 2  "Game Informer's Top 100 Games Of All Time (Circa Issue 100)". *Game Informer*. 2009-11-16. สืบค้นเมื่อ 2013-11-24.
16. ↑  "Game Machine's Best Hit Games 25 - 完成品夕イプのTVゲーム機 (Dedicated Videos)". *Game Machine* (ภาษาญี่ปุ่น). No. 579. Amusement Press, Inc. 1 January 1999. p. 29.
17. ↑  Williamson, Colin. "The House of the Dead 2 (ARC) - Review". AllGame. คลังข้อมูลเก่าเก็บจากแหล่งเดิมเมื่อ 2014-11-15.
18. ↑  This Game Has Such Bad Voice Acting It Used To Make Me Cry, *Ebaumsworld*
19. ↑  A new House of the Dead is heading to arcades เก็บถาวร 2020-11-27 ที่ เวย์แบ็กแมชชีน, *Eurogamer*

แหล่งข้อมูลอื่น
---------------

* *เดอะเฮาส์ออฟเดอะเดด 2* ที่ Killer List of Videogames

* *เดอะเฮาส์ออฟเดอะเดด 2* ที่ MobyGames

| * ด
* ค
* ก
*เดอะเฮาส์ออฟเดอะเดด* |
| --- |
| ซีรีส์หลัก | 
* *เดอะเฮาส์ออฟเดอะเดด*
* *เดอะเฮาส์ออฟเดอะเดด 2*
* *เดอะเฮาส์ออฟเดอะเดด III*
* *เดอะเฮาส์ออฟเดอะเดด 4*
* *เฮาส์ออฟเดอะเดด: สการ์เล็ตดอว์น*

 |
| ภาคแยก | 
* *ซอมบีรีเวนจ์*
* *เดอะไทปิงออฟเดอะเดด*
* *เดอะพินบอลออฟเดอะเดด*
* *เดอะเฮาส์ออฟเดอะเดด: โอเวอร์คิล*

 |
| ฉบับรวม | 
* *เดอะเฮาส์ออฟเดอะเดด 2 & 3 รีเทิร์น*

 |
| ภาพยนตร์ | 
* *ศพสู้คน*
* *ศพสู้คน 2*
* *เดดแอนด์เดดเดอร์*

 |